钦定古今图书集成/明伦汇编/闺媛典/第066卷 > 盖燿妻顾氏
## 钦定古今图书集成/明伦汇编/闺媛典/第066卷 > 盖燿妻顾氏

按《青州府志》：“顾氏，盖燿妻，博兴顾贯女。年十七归盖，
事舅姑以孝谨称。燿攻举业逾三年，遘疾，氏吁天求
代，竟不起，哀恸几绝，愿以身殉。绝粒数日，亲戚族党力为劝慰，乃强起饮食，侍养舅姑，菽水无缺。历二祀，
舅以疾亡。未几，姑亦殁，氏哭尽哀，丧尽礼，逾时而葬。
葬毕，即以资财分给诸婢子，夜自经于寝室。”